**Likumprojekta „Grozījumi Karatiesu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Tieslietu ministrijas un Aizsardzības ministrijas iniciatīvu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Karatiesu likuma 3.pants.Atbilstoši Karatiesu likuma 3.panta 2.punkta “a” un “e” apakšpunktam, karatiesām piekrīt lietas par noziedzīgiem nodarījumiem, ko izņēmuma stāvokļa vai kara laikā izdarījušas civilpersonas pret militāru darbinieku kustamu vai nekustam mantu, kuru lieto bruņotie spēku, kā arī noziedzīgu nodarījumu izdarījuši militārie darbinieki. Atbilstoši Militārā dienesta likuma 61. panta pirmajai daļai (sk. likuma redakciju, kas bija spēkā līdz 2013. gada 12. martam) militārie darbinieki bija civilpersonas, kas uz darba līguma pamata pildīja karavīru amatu pienākumus, kurus vienībās (apakšvienībās) objektīvu apstākļu dēļ nebija iespējams nokomplektēt ar karavīriem. Ar militāro darbinieku slēdza līgumu uz noteiktu laiku – līdz brīdim, kad amatā iecēla karavīru. Saskaņā ar Nacionālo bruņoto spēku likuma pārejas noteikumu 7. punktu no 2012. gada 1. janvāra militārie darbinieki vairs neietilpst Nacionālo bruņoto spēku personālsastāvā. Tādēļ nepieciešams izslēgt norādi uz militārajiem darbiniekiem Karatiesu likumā.Karatiesu likuma 9.pantsAtbilstoši Karatiesu likuma 9.pantam Tieslietu ministrija sadarbībā ar Zvērinātu advokātu padomi izveido un uztur to advokātu reģistru, kuriem pēc tam, kad paziņots tieslietu ministra rīkojums par karatiesu darbības uzsākšanu, jāveic advokātu funkcijas karatiesām piekritīgās lietās. Šāds likumā minētais reģistrs nav izveidots. Tādēļ pēc Tieslietu ministrijas un Zvērinātu advokātu padomes ierosinājuma Karatiesu likuma 9.pants tiek izteikts jaunā redakcijā, nosakot, ka advokātu reģistru izveido un uztur Zvērinātu advokātu padome. Vienlaikus tiek noteikts, ka zvērināti advokāti tāpat, kā tiesneši un prokurori tiek apmācīti darbam ar karatiesām piekritīgām lietām. |
| 3. | Projekta izstrādē iesaistītās institūcijas | Aizsardzības ministrija, Tieslietu ministrija, Ģenerālprokuratūra, Nacionālie bruņotie spēki, Latvijas Zvērinātu advokātu padome |
| 4. | Cita informācija | Likumprojektā norādīto advokātu apmācību Aizsardzības ministrija nodrošinās tai piešķirto valsts budžeta līdzekļu ietvaros.Likumprojektā norādīto advokātu reģistru izveidos un uzturēs Latvijas Zvērinātu advokātu padome sava budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Advokāti |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. Likumprojekta tiesiskais regulējums nemaina Latvijas Zvērinātu advokātu padomes tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Likumprojektā ietvertais tiesiskais regulējums administratīvās izmaksas neietekmē un tās paliek nemainīgas. Finanšu līdzekļi, lai nodrošinātu likumprojektā paredzēto informācijas pieņemšanas, apstrādes, uzglabāšanas un sniegšanas pienākumu, tiek rasti Latvijas Zvērinātu advokātu padomes budžetā.Administratīvās izmaksas mērķgrupai, ko veido juridiskā persona, nepārsniedz 2000 *euro* gadā. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Aizsardzības ministrija, Tieslietu ministrija, Latvijas Zvērinātu advokātu padome, Nacionālie bruņotie spēki. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Tieslietu ministrija, Latvijas Zvērinātu advokātu padome, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Vienlaikus ar tiesnešiem un prokuroriem darba karatiesās tiks apmācīti arī advokāti. |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretārs J.Garisons

14.04.2016. 13:54

569

Vita Upeniece

Vita.Upeniece@mod.gov.lv; 67335077